rejauldu/bengali-wikipedia huggingface dataset:
ইয়েরাওয়াড়া কেন্দ্রীয় কারাগার মহারাষ্ট্রের পুনের ইয়েরাওয়াড়াতে অবস্থিত সর্বোচ্চ নিরাপত্তা বেষ্ঠিত একটি কারাগার। এটি মহারাষ্ট্রের সবচেয়ে বড় এবং একই সাথে দক্ষিণ এশিয়ার অন্যতম বড় কারাগার। ২০০৫ সালের হিসাব অনুসারে এই কারাগারে ৩৬০০ বন্দি রয়েছে। অনেক বিখ্যাত ব্যক্তি এই কারাগারে ছিলেন। ভারতের স্বাধীনতা অন্দোলনের সময় ১৯৩০ এর পর ও ১৯৪০ সালের পর মহাত্মা গান্ধীকে এই কারাগারে রাখা হয়েছিল।   বর্ণনা  ইয়েরাওয়াড়া কেন্দ্রীয় কারাগারের আয়তন ৫১২ একর ও ৩৬,০০ জন এর উপর বন্দি নিয়ে এটি দক্ষিণ এশিয়ার অন্যতম বৃহত্তম কারাগার। এই কারাগারের প্রধান বন্দিশালা চারটি বড় দেওয়াল বেষ্ঠিত ও পুলিশ ক্যাম্প এবং বিভিন্ন নিরাপত্তার চাদরে ঢাকা। সাধারণত উচ্চ পর্যায়ের বন্দিদের এই কারাগারে রাখা হয়। কিন্তু ২০০৩ সালের মহারাষ্ট্রের মানবাধিকার কমিশনের এক প্রতিবেদনে এই কারাগারকে ঘনবসতিপূর্ন ও জীবনযাত্রার মানের দিক থেকে নিম্ন বলে উল্লেখ করা হয়।   ইতিহাস  মহাত্মা গান্ধী ভারতের স্বাধীনতা আন্দোলনের সময় বেশ কয়েকবার এই কারাগারে ছিলেন। এরমধ্যে উল্লেখযোগ্য ১৯৩২ সালে ও ১৯৪২ সালে অসহযোগ অন্দোলনের সময়। তিনি সেখানে অন্য আরো আন্দোলনকারীদের সাথে ছিলেন। ১৯৩২ সালের ২৪ সেপ্টেম্বর তাকে এই কারাগারে রাখা হয় এবং ১৯৩৩ সালের মে মাসে তিনি মুক্তি পান। ১৯৯৮ সালে সামাজিক আন্দোলনকর্মী অন্না হজারেকে এই কারাগারে রাখা হয়েছিল। বলিউড চলচ্চিত্র তারকা সঞ্জয় দত্ত ২০০৭ সাল থেকে পরবর্তী দেড় বছর এই কারাগারে ছিলেনnews.outlookindia.com | Sanjay Dutt prisoner no C-15170 in Yerawada Jail Outlook, Aug 03, 2007. এবং ২০১৩ সালের ২২ মে তাকে পুনরায় তিন বছরের জন্য এই কারাগারে স্থানান্তর করা হয়।  এছাড়া অনেক কুখ্যাত কয়েদিকে এই কারাগারে রাখা হয়েছে। তাদের মধ্যে, আব্দুল করিম তেলজি, সাবেক মাফিয়া ডন অরুন গাউলি যিনি বর্তমানে এই কারাগারে একটি হত্যা মামলায় যাবজ্জজীবন সাজা ভোগ করছেন। ২৬/১১ মুম্বাইয়ের সন্ত্রাসী হামলার একমাত্র আসামী আজমল কাসাবকে ২০০৮ সাল থেকে এই কারাগারে রাখা হয়েছিল ও ২০১২ সালের ২১ নভেম্বর তাকে এখানেই ফাঁসিতে ঝুলানো হয় এবং এখানেই কবর দেওয়া হয়।   তথ্যসূত্র   বিষয়শ্রেণী:পুণের ভবন ও স্থাপনা বিষয়শ্রেণী:মহারাষ্ট্রের কারাগার বিষয়শ্রেণী:১৮৭১-এ ব্রিটিশ ভারতে প্রতিষ্ঠিত
চিতোষী পূর্ব বাংলাদেশের চাঁদপুর জেলার অন্তর্গত শাহরাস্তি উপজেলার একটি ইউনিয়ন।   আয়তন  চিতোষী পূর্ব ইউনিয়নের আয়তন ৩,৮২৭ একর।   জনসংখ্যার উপাত্ত  ২০১১ সালের পরিসংখ্যান অনুযায়ী চিতোষী পূর্ব ইউনিয়নের জনসংখ্যা ১৯,০২০ জন। এর মধ্যে পুরুষ ৮,৭১৮ জন এবং মহিলা ১০,৩০২ জন। মোট পরিবার ৩,৬১৯টি।   অবস্থান ও সীমানা  শাহরাস্তি উপজেলার দক্ষিণ-পূর্বাংশে চিতোষী পূর্ব ইউনিয়নের অবস্থান। এ ইউনিয়নের পশ্চিমে চিতোষী পশ্চিম ইউনিয়ন, উত্তরে রায়শ্রী দক্ষিণ ইউনিয়ন, পূর্বে কুমিল্লা জেলার মনোহরগঞ্জ উপজেলার ঝলম দক্ষিণ ইউনিয়ন ও বাইশগাঁও ইউনিয়ন এবং দক্ষিণে কুমিল্লা জেলার মনোহরগঞ্জ উপজেলার হাসনাবাদ ইউনিয়ন ও নোয়াখালী জেলার চাটখিল উপজেলার বদলকোট ইউনিয়ন অবস্থিত।   প্রশাসনিক কাঠামো  চিতোষী পূর্ব ইউনিয়ন শাহরাস্তি উপজেলার আওতাধীন ১৮নং ইউনিয়ন পরিষদ। এ ইউনিয়নের প্রশাসনিক কার্যক্রম শাহরাস্তি থানার আওতাধীন। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ।   শিক্ষা ব্যবস্থা  ২০১১ সালের পরিসংখ্যান অনুযায়ী চিতোষী পূর্ব ইউনিয়নের সাক্ষরতার হার ৭৩.৭%।   শিক্ষা প্রতিষ্ঠান  - কলেজ  চিতোষী ডিগ্রী কলেজ   - মাদ্রাসা  চিতোষী সুলতানিয়া ফাজিল ডিগ্রি মাদ্রাসা  কাদরা কর্ণপাড়া মদীনাতুল উলুম দাখিল মাদ্রাসা   কাদরা নুরে মদিনা নুরানি সুন্নী হাফেজিয়া মাদ্রাসা   পানচাইল আবু বকর (রাঃ) হাফেজিয়া মাদ্রাসা   মাধ্যমিক বিদ্যালয়  চিতোষী আর এন্ড এম উচ্চ বিদ্যালয়  পঞ্চনগর আদর্শ উচ্চ বিদ্যালয়  মনিরা আজিম একাডেমী  প্রাথমিক বিদ্যালয়  আল ক্বলম একাডেমী  ঘড়িমণ্ডল সরকারি প্রাথমিক বিদ্যালয়  চিতোষী সরকারি প্রাথমিক বিদ্যালয়  পীর শাহশরীফ সরকারি প্রাথমিক বিদ্যালয়  মনিপুর সরকারি প্রাথমিক বিদ্যালয়  মনিরা আজিম একাডেমী  কাদরা সরকারি প্রাথমিক বিদ্যালয়  শ্যামপুর সরকারি প্রাথমিক বিদ্যালয়  পানচাইল সরকারি প্রাথমিক বিদ্যালয়  বড়তুলা সরকারি প্রাথমিক বিদ্যালয়  রাজারামপুর ছোটতুলা সরকারি প্রাথমিক বিদ্যালয়    যোগাযোগ ব্যবস্থা    খাল ও নদী   ডাকাতিয়া খাল   হাট-বাজার  ১- চিতোষী বাজার  ২- কাদরা বাজার   দর্শনীয় স্থান    নাটেশ্বর দীঘি  কসবার জোড় দীঘি  ইংরেজ বাড়ি (কাদরা)  ডাকাতিয়া নদী   উল্লেখযোগ্য ব্যক্তি    জনপ্রতিনিধি    ২০২১-২৬ সেশন চেয়ারম্যান ইঞ্জিনিয়ার আলম বেলাল   আরও দেখুন    শাহরাস্তি উপজেলা  শাহরাস্তি থানা  চাঁদপুর জেলা   তথ্যসূত্র    বহিঃসংযোগ   বিষয়শ্রেণী:শাহরাস্তি উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
thumb|300px|শ্রীমান নারায়ণকে আলিঙ্গনরত লক্ষ্মীর ভাস্কর্য  শ্রীমান (, ) হল হিন্দু দেবতা বিষ্ণুর একটি উপাধি।  এটি দেবতাকে শ্রীর অধিকারী বলে উল্লেখ করে, উভয়ই তার স্ত্রী লক্ষ্মী, সমৃদ্ধির দেবী, সেইসাথে ভাগ্যের বস্তুগত এবং অ-বস্তুগত দিকগুলিকে উল্লেখ করে।  সাহিত্য শ্রীমান হল বিষ্ণুর একটি নাম, এবং বিষ্ণু সহস্রনামে ২২ তম, ১৭৮ তম এবং ২২০ তম নাম হিসাবে প্রদর্শিত হয়।  বিষ্ণু সহস্রনামের আদি শঙ্করের ভাষ্য অনুসারে, শ্রীমান মানে "যার বুকে শ্রী বা লক্ষ্মী সর্বদা বিরাজ করেন বিশ্বের মাতা।"  শ্রীমান নারায়ণকে প্রায়ই বেদান্ত দেশিকার মন্ত্রে বিষ্ণুকে আবাহন করতে ব্যবহৃত হয়। তথ্যসূত্র  বিষয়শ্রেণী:বিষ্ণুর উপাধি ও নাম বিষয়শ্রেণী:বৈষ্ণব সম্প্রদায়
ম্যারি পপিন্স একটি কাল্পনিক চরিত্র এবং পি. এল. ট্র্যাভার্স রচিত একই নামের বই ও তা থেকে উপযোগকৃত সকল সৃষ্টিকর্মের মুখ্য চরিত্র। পপিন্স একজন ঐন্দ্রজালিক ক্ষমতাসম্পন্ন ইংরেজ আয়া, যিনি লন্ডনে নাম্বার ১৭ চেরি ট্রি লেনের ব্যাঙ্কস পরিবারের বাচ্চাদের লালনপালনের দায়িত্ব নেন এবং জাদুর ছোঁয়া দিয়ে তাদের মূল্যবান শিক্ষা প্রদান করেন। ট্র্যাভার্স পপিন্স চরিত্রটির মধ্যে একজন সত্যিকারের লন্ডনের আয়ার উচ্চারণ ও শব্দভান্ডারের সাথে পরিচয় করিয়ে দেন।  জুলি অ্যান্ড্রুজ ১৯৬৪ সালের চলচ্চিত্ররূপে অভিনয় করে শ্রেষ্ঠ অভিনেত্রী বিভাগে একাডেমি পুরস্কার অর্জন করেন। ব্রিটিশ চলচ্চিত্র পত্রিকা এম্পায়ার পপিন্স চরিত্রটিকে (অ্যান্ডুজ অভিনীত) তাদের ২০১১ সালের ১০০ সেরা চলচ্চিত্রের চরিত্র তালিকায় অন্তর্ভুক্ত করে। এমিলি ব্লান্ট ২০১৮ সালের অনুবর্তী পর্ব ম্যারি পপিন্স রিটার্নস-এ পপিন্স চরিত্রে অভিনয় করে সমাদৃত হন এবং সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। লরা মিশেল কেলি ২০০৪ সালে ওয়েস্ট এন্ডের সঙ্গীতনাট্যে পপিন্স চরিত্রে অভিনয় করে সঙ্গীতনাট্যে শ্রেষ্ঠ অভিনেত্রী বিভাগে অলিভিয়ে পুরস্কারের মনোনয়ন লাভ করেন।  উল্লেখযোগ্য চিত্রায়ন  জুলি অ্যান্ড্রুজ - ডিজনির চলচ্চিত্র  ম্যারি উইকস - ১৯৪৯ সালের ম্যারি পপিন্স (স্টুডিও ওয়ান) পর্বে  নাতালিয়া আন্দ্রেইচেঙ্কো - ১৯৮৩ সালের সোভিয়েত চলচ্চিত্র ম্যারি পপিন্স, গুডবাই  লরা মিশেল কেলি - মূল ওয়েস্ট এন্ড ও ব্রডওয়ে সঙ্গীতনাট্যে  অ্যাশলি ব্রাউন - মূল ব্রডওয়ে ও মূল মার্কিন সফরের সঙ্গীতনাট্যে  স্কার্লেট স্ট্র্যালেন - লন্ডন ও ব্রডওয়ের সঙ্গীতনাট্যে  বিয়াঙ্কা ম্যারোকুইন - মেক্সিকান মঞ্চে সঙ্গীতনাট্যে  লিসা ওহেয়ার - লন্ডন ও যুক্তরাজ্যের সফরের সঙ্গীতনাট্যে  ক্যারোলাইন শিন - মূল যুক্তরাজ্যের সফরের ও মার্কিন সফরের সঙ্গীতনাট্যে  লিন্ডা ওলসন - সুয়েডীয় মঞ্চে সঙ্গীতনাট্যে  ভেরিটি হান্ট-ব্যালার্ড - অস্ট্রেলীয় মঞ্চে সঙ্গীতনাট্যে  ভিক্টোরিয়া সামার - ২০১৩ সালের সেভিং মিস্টার ব্যাঙ্কস চলচ্চিত্রে (জুলি অ্যান্ডুজ চরিত্রে)  এমিলি ব্লান্ট - ২০১৮ সালের ম্যারি পপিন্স রিটার্নস চলচ্চিত্রে  জিজি স্ট্র্যালেন - ২০১৯ সালে লন্ডনে ওয়েস্ট এন্ডের সঙ্গীতনাট্যে  তথ্যসূত্র  বহিঃসংযোগ  Mary Poppins fictitious character at WorldCat  ম্যারি পপিন্স বিষয়শ্রেণী:১৯২৬-এ প্রবর্তিত সাহিত্যিক চরিত্র বিষয়শ্রেণী:২০শ শতাব্দীর ব্রিটিশ উপন্যাসের চরিত্র বিষয়শ্রেণী:কাল্পনিক আয়া বিষয়শ্রেণী:কাল্পনিক গৃহশিক্ষিকা বিষয়শ্রেণী:চলচ্চিত্রে নারী চরিত্র বিষয়শ্রেণী:জাদু ব্যবহারকারী কাল্পনিক চরিত্র বিষয়শ্রেণী:লন্ডনের কাল্পনিক ব্যক্তি বিষয়শ্রেণী:সঙ্গীতনাট্যে নারী চরিত্র বিষয়শ্রেণী:সাহিত্যে নারী চরিত্র
ভাঙ্গা (পূর্বনাম: কুমারগঞ্জ) বাংলাদেশের ফরিদপুর জেলার একটি শহর ও ভাঙ্গা উপজেলার সদর দপ্তর। পদ্মা সেতু ও ঢাকা–ভাঙ্গা এক্সপ্রেসওয়ে চালুর পর এটি একটি গুরুত্বপূর্ণ শহরে পরিণত হয়েছে। এটি ভাঙ্গা ইন্টারচেঞ্জ ও এর ভৌগোলিক অবস্থানের কারণে বিশেষ ভাবে পরিচিত। দক্ষিণ-পশ্চিমাঞ্চলের ২১টি জেলার প্রবেশদ্বার এই শহর।   ইতিহাস   ভাঙ্গা কুমার নদীর পাড়ে অবস্থিত। প্রচলিত রয়েছে, বর্তমান ভাঙ্গা শহরের কুমার নদীর পাড়ে কুমারগঞ্জ নামে একটি হাট বসত। এক সময় হাটকে কেন্দ্র করে কুমার নদীর দুই পাড়ের লোকজনের মধ্যে দ্বন্দ্ব তৈরি হয়। দ্বন্দ্বের এক পর্যায়ে দুই পাড়ের লোকজন কুমারগঞ্জের হাট ভেঙ্গে নতুন হাট চালু করে। চালুকৃত হাটকেই ভাঙ্গার হাট নামে নামকরণ করা হয়। এইভাবে ভাঙ্গা নামকরণ হয়।   শিক্ষাব্যবস্থা   ভাঙ্গায় একটি ও সরকারি কলেজ ও একটি সরকারি মাধ্যমিক বিদ্যালয় রয়েছে। ভাঙ্গা সরকারি পাইলট উচ্চ বিদ্যালয় ভাঙ্গার সবচেয়ে প্রাচীন শিক্ষাপ্রতিষ্ঠান যা ১৮৮৯ সালে প্রতিষ্ঠিত হয়। কাজী মাহবুব উল্লাহ নামের এক ব্যক্তি ১৯৬৫ সালে সরকারি কে.এম. কলেজ এবং ১৯৭৬ সালে কাজী শামসুন্নেছা পাইলট বালিকা উচ্চ বিদ্যালয় প্রতিষ্ঠিত করেন।    উল্লেখযোগ্য ব্যক্তি    অমিয়কুমার দাশগুপ্ত, ভারতীয় অর্থনীতিবিদ ও অধ্যাপক   তথ্যসূত্র   বিষয়শ্রেণী:বাংলাদেশের শহর   বিষয়শ্রেণী:ঢাকা বিভাগের জনবহুল স্থান
আব্দুল হক একজন মুসলিম ধর্মগুরু এবং পাকিস্তানি রাজনীতিবিদ। তিনি ভরচুন্ডি শরীফ দরগার নেতাদের মধ্যে একজন এবং স্থানীয়ভাবে একজন প্রভাবশালী ব্যক্তিত্ব। ২০০৮ সালের পাকিস্তানের সাধারণ নির্বাচনে আব্দুল হক পাকিস্তান পিপলস পার্টির (পিপিপি) প্রার্থী হিসেবে এনএ-২০০ (ঘটকি-১) আসন থেকে পাকিস্তানের জাতীয় পরিষদে নির্বাচিত হন। তিনি ৫৯,০২২ ভোট পেয়ে পাকিস্তান মুসলিম লীগ (কিউ) (পিএমএল-কিউ) এর প্রার্থী খালিদ আহমেদ খান লুন্ডকে পরাজিত করেন।  নাবালকসহ হিন্দুদের জোরপূর্বক ইসলামে ধর্মান্তরিত করার অভিযোগে আব্দুল হক সমালোচিত হয়েছেন। এই কথিত ধর্মান্তরের বিরুদ্ধে প্রতিবাদের লক্ষ্যবস্তুতে পরিণত হয়েছেন তিনি।"ALARMING: Who is 'Mitthu Mian' and why do Hindus in Pakistan fear him?". Zee News. 13 August 2016. Retrieved 17 November 2020. ২০১২ সালে ভরচুন্ডি শরীফ দরগায় ইসলাম ধর্ম গ্রহণকারী হিন্দু নারী রিঙ্কল কুমারীর মামলার পর তিনি মিডিয়ার মনোযোগের বিষয় হয়ে ওঠেন। হিন্দু সম্প্রদায়ের সদস্যরা জানিয়েছেন যে তাকে অপহরণ করে তার ইচ্ছার বিরুদ্ধে ধর্মান্তরিত করা হয়েছে, এবং হক তার অপহরণকারীদের আশ্রয় দিয়েছিলেন এবং তাকে হুমকি দিয়েছিলেন যার ফলে রিঙ্কল কুমারী ধর্মান্তরিত হওয়ার সিদ্ধান্ত নিয়েছেন।"Allegations of forced conversion cost Mian Mitho party ticket - The Express Tribune". The Express Tribune. 3 April 2013. Retrieved 9 August 2017."Up against sardars: First woman to contest elections from Ghotki - The Express Tribune". The Express Tribune. 2 January 2013. Retrieved 9 August 2017.  মামলায় তার জড়িত থাকার অভিযোগের পর, পিপিপি ২০১৩ সালের পাকিস্তানের সাধারণ নির্বাচনে প্রতিদ্বন্দ্বিতা করার জন্য একজন ভিন্ন প্রার্থীকে নির্বাচন করে।"Allegations of forced conversion cost Mian Mitho party ticket - The Express Tribune". The Express Tribune. 3 April 2013. Retrieved 9 August 2017. তাই ২০১৩ সালের সাধারণ নির্বাচনে হক স্বতন্ত্র প্রার্থী হিসেবে প্রতিদ্বন্দ্বিতা করেছিলেন। তিনি ৬৯ ভোট পান এবং আলী গহর খান মেহেরের কাছে হেরে যান। একই নির্বাচনে, তিনি সিন্ধু প্রাদেশিক পরিষদের আসনে স্বতন্ত্র প্রার্থী হিসেবে পিএস-৫ (ঘটকি-১) আসন থেকে প্রতিদ্বন্দ্বিতা করেছিলেন কিন্তু আবারও ব্যর্থ হন। তিনি ১৯ ভোট পেয়ে জাম মেহতাব হোসেন দাহারের কাছে হেরে যান। ২০১৫ সালে, প্রাক্তন প্রধানমন্ত্রী এবং পাকিস্তান তেহরিক-ই-ইনসাফের চেয়ারম্যান ইমরান খান তাকে তার রাজনৈতিক দলে যোগদানের জন্য আমন্ত্রণ জানান, তবে হিন্দু সম্প্রদায়ের জোর প্রতিবাদের পর এই সিদ্ধান্তটি বাতিল করা হয়। ২০২১ সালে, ইমরান খানের সরকার তাকে জোরপূর্বক ধর্মান্তর সংক্রান্ত আইন প্রণয়নের জন্য কাউন্সিল অফ ইসলামিক আইডিওলজি আলোচনায় আমন্ত্রণ জানায়, এই পদক্ষেপের তীব্র বিরোধিতা করেছিল পাকিস্তানের অধিকার কর্মীরা এবং হিন্দু সম্প্রদায়।  ৯ ডিসেম্বর ২০২২ তারিখে, যুক্তরাজ্য সরকার ধর্মীয় সংখ্যালঘুদের মেয়ে ও নারীদের জোরপূর্বক ধর্মান্তরিতকরণ এবং বিবাহের জন্য আব্দুল হককে দোষ দেয়।   আরো দেখুন    পাকিস্তানে ধর্ম অবমাননা  পাকিস্তানে ধর্মীয় বৈষম্য  পাকিস্তানে মানবাধিকার   তথ্যসূত্র   বিষয়শ্রেণী:ইসলামি মৌলবাদ বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩ বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পাকিস্তান পিপলস পার্টির এমএনএ
thumb|স্প্যানিশ কুমড়ার বুনুয়েলো বুনুয়েলো  হল একটি ভাজা ময়দার রান্না যা স্পেন, ল্যাটিন আমেরিকা এবং দক্ষিণ-পশ্চিম ইউরোপ, বলকান, আনাতোলিয়া এবং এশিয়া এবং উত্তর আফ্রিকার ইত্যাদি দেশের পাওয়া যায় । বুনুয়েলো ঐতিহ্যগতভাবে ক্রিসমাসে প্রস্তুত করা হয়।  এটির সাধারণত একটি ফিলিং বা একটি টপিং থাকবে। মেক্সিকান রন্ধনপ্রণালীতে, এটি প্রায়শই পিলনসিলো দিয়ে তৈরি হয় ও সিরাপ দিয়ে পরিবেশন করা হয়।   স্পেনের মরিস্কো জনসংখ্যার মধ্যে বুনুয়েলস প্রথম খাওয়া হত বলে জানা যায়। এগুলিতে সাধারণত গম-ভিত্তিক খামিরের ময়দা থাকে। একে প্রায়শই মৌরি দিয়ে স্বাদযুক্ত করা হয়। একে পৃথক পৃথক টুকরো টুকরো করে ভাজা হয় এবং মিষ্টি টপিং দিয়ে শেষ করা হয়। বুনুয়েলস বিভিন্ন  মিষ্টি বা সুস্বাদু জিনিসে ভরা হয়। এগুলি বল আকারে গোলাকার বা চ্যপ্টা আকৃতির হতে পারে। লাতিন আমেরিকায়, বুনুয়েলসকে সৌভাগ্যের প্রতীক হিসেবে দেখা হয়।   বুনুয়েলো পুরানো স্প্যানিশ শব্দ বোনো থেকে এসেছে যা জার্মানিক গথিক ভাষা থেকে উদ্ভূত।এটি প্রোটো-ইন্দো-ইউরোপীয় ভাষার সাথে সম্পর্কযুক্ত।   বেইগনেট হল বুনুয়েলোর মতো একটি ফরাসি রন্ধনপ্রণালীর ময়দার ভাজা রান্না। ব্যুৎপত্তিগতভাবে  জার্মানিক ফ্রাঙ্কিশ ভাষার থেকে এর নামটি এসেছে। বেইগনেট শব্দটি ফরাসি থেকে ইংরেজিতে ধার করা হয়েছে।  অন্যান্য পরিচিত শব্দগুলির মধ্যে রয়েছে ওল্ড হাই জার্মান -এর বুঙ্গো("ফোলা, কন্দ"), জার্মান বুংগে, ডাচ বংক (“গলদা, গুটি”), গৌলিশ বুনিয়া , স্কটিশ গ্যালিক বোনাচ ("কেক, বিস্কুট") ইত্যাদি।  কাটো দ্য এল্ডারের তার বই ডি এগ্রি কালচারায় "বেলুন" নামের একটি রেসিপি অন্তর্ভুক্ত করেছিলেন, যা খ্রিস্টপূর্ব দ্বিতীয় শতাব্দীতে লেখা হয়েছিল। সেই রেসিপিতে, ময়দা এবং পনিরের বলগুলিকে ভাজা এবং মধু এবং পোস্ত বীজের তৈরি মাখা দিয়ে পরিবেশন করা হয়েছিল।  After Cato's, the first known recipe for a dough for donuts seems to be the collection by Apicio, in his work De re coquinaria, in the first century of the Christian era.   তথ্যসূত্র   বিষয়শ্রেণী:বড়দিনের খাবার বিষয়শ্রেণী:দক্ষিণ পশ্চিমা যুক্তরাষ্ট্রের রন্ধনশৈলী বিষয়শ্রেণী:পুয়ের্তো রিকীয় রন্ধনশৈলী বিষয়শ্রেণী:লাতিন আমেরিকান রন্ধনশৈলী বিষয়শ্রেণী:ইতালীয় রন্ধনশৈলী বিষয়শ্রেণী:স্পেনীয় রন্ধনশৈলী
টাটা ডোকোমো: জনপ্রিয়ভাবে ‘ডোকোমো’ নামে পরিচিত টাটা ডোকোমো (জাপানের NTT Docomo-র থেকে পৃথক) একটি ভারতীয় মোবাইল-পরিষেবা প্রদানকারী প্রতিষ্ঠান। জাপান-এর বৃহৎ দূরসংযোগ কোম্পানী NTT Docomo ও ভারতীয় দূরসংযোগ কোম্পানী টাটা টেলিসার্ভিসের মধ্যে পদ্ধতিগত যুগ্ম উদ্যোগরূপে ২০০৮ সালে নভেম্বর মাসে টাটা ডোকোমো গড়ে উঠেছিল। টাটা ডোকোমো জি এস এম ও সি ডি এম এ, এই দুই প্রযুক্তির সহায়তায় মোবাইল দূরসংযোগ সেবা শুরু  করে। গ্রাহকভুক্তির পরিসংখ্যার রিপোর্টে টাটা ডোকোমো দেশের ষষ্ঠ বৃহত্তম পরিষেবা প্রতিষ্ঠান।  নেটওয়ার্ক পরিসীমা বর্তমানে টাটা ডোকোমোর মোবাইল সেবা ভারতের নিম্নোক্ত টেলিকম সার্কেল সমূহে উপলব্ধ।  http://telecomtalk.info/tt-special-3g-map-india/102951/#more-102951  রাজ্য সি ডি এম এ ২ জি ৩ জিমধ্য প্রদেশ      মহারাষ্ট্র ও গোয়া      মুম্বাই      অন্ধ্র প্রদেশ      বিহার ও ঝারখণ্ড      গুজরাত      হরিয়ানা      হিমাচল প্রদেশ      কর্ণাটক      কেরালা      কলকাতা      ওড়িশা      পাঞ্জাব      রাজস্থান      তামিলনাড়ু     চেন্নাই     উত্তর প্রদেশ(পূর্ব)     উত্তর প্রদেশ(পশ্চিম)       পশ্চিমবঙ্গ      অসম      উত্তর পূর্বাঞ্চল      জম্মু ও কাশ্মীর      দিল্লী        তথ্যসূত্র  বিষয়শ্রেণী:দূরসংযোগ বিষয়শ্রেণী:ব্যবসা প্রতিষ্ঠান বিষয়শ্রেণী:ভারতের টেলিযোগাযোগ কোম্পানি বিষয়শ্রেণী:২০০৮-এ দিল্লিতে প্রতিষ্ঠিত বিষয়শ্রেণী:ভারতী এয়ারটেল বিষয়শ্রেণী:২০০৮-এ প্রতিষ্ঠিত ভারতীয় কোম্পানি বিষয়শ্রেণী:ভারতের মোবাইল ফোন কোম্পানি বিষয়শ্রেণী:নয়াদিল্লি ভিত্তিক কোম্পানি বিষয়শ্রেণী:২০০৮-এ প্রতিষ্ঠিত গণমাধ্যম কোম্পানি বিষয়শ্রেণী:২০১৯-এ বিলুপ্ত কোম্পানি
১৯৯২ সালের ভারতীয় উপরাষ্ট্রপতি নির্বাচন ১৯ আগস্ট ১৯৯২ তারিখে ভারতের উপরাষ্ট্রপতি নির্বাচনের জন্য অনুষ্ঠিত হয়। কে. আর. নারায়ণন কাকা জোগিন্দর সিংকে পরাজিত করে ভারতের ৯ম উপরাষ্ট্রপতি নির্বাচিত হন। ৭০১ বৈধ ভোটের মধ্যে নারায়ণন ৭০০টি ভোট পান, যেখানে সিং শুধুমাত্র একটি ভোট পান।BACKGROUND MATERIAL  REGARDING FOURTEENTH ELECTION TO THE OFFICE OF THE VICE-PRESIDENT, 2012, ELECTION COMMISSION OF INDIA নির্বাচনের সময়, উপরাষ্ট্রপতি পদটি খালি ছিল কারণ অধিষ্ঠিত শঙ্কর দয়াল শর্মা রাষ্ট্রপতি নির্বাচনে জয়লাভের পরে রাষ্ট্রপতি হিসাবে ইতিমধ্যেই শপথগ্রহণ করেছেন।   তথ্যসূত্র   বিষয়শ্রেণী:ভারতের উপরাষ্ট্রপতি নির্বাচন বিষয়শ্রেণী:১৯৯২-এ ভারতে নির্বাচন
খাদিজাহ আফজাল ভজিরি (১৮৮৯ - ৩ জানুয়ারি ১৯৮১) ছিলেন একজন নারী অধিকার কর্মী, সাংবাদিক এবং ইরানের  শিক্ষাবিদ। তিনি চাদর প্রয়োগের বিরুদ্ধে প্রচারণা চালান এবং কাশফ-ই হিজাবকে সমর্থন করেন।   জীবনের প্রথমার্ধ  খাদিজাহ আফজাল খানুম ১৮৮৯ সালে তেহরানে জন্মগ্রহণ করেন এবং তিনি একজন নারী অধিকার কর্মী বিবি খানম আস্তারাবাদী এবং মুসা খান ভাজিরির পঞ্চম সন্তান ছিলেন। কিছু ঐতিহাসিক সূত্রে জানা যায়, বিবি খানম যখন তার বিদ্যালয় প্রতিষ্ঠা করেননি, তখন তিনি তার মেয়েকে ছেলেদের পোশাকে বিদ্যালয়ে পাঠাতেন, যাতে সে তার ভাইদের সাথে পড়াশোনা করতে পারে। তার ভাইবোনদের মধ্যে ছিল: হাসান আলী খান উজির,  আলী নকি ভাজিরি ও মওলুদ খানুম, যারা তাদের মায়ের মতো একজন শিক্ষক ছিলেন।  যখন তিনি ১৬ বছর বয়সে পৌঁছান, তখন তিনি দোশিগান প্রাথমিক বিদ্যালয়ে মেয়েদের পড়াতেন, যা তার মা প্রতিষ্ঠিত করেছিলেন, ফলে ইরানের প্রথম বালিকা বিদ্যালয়ের প্রথম শিক্ষকদের একজন হয়েছিলেন। পরে তিনি তার বোনের বিদ্যালয়েও শিক্ষকতা করেন।   তিনি তার কাকাতো ভাই আঘা বোজার্গ মাল্লাকে বিয়ে করেন। তাদের সন্তানদের মধ্যে রয়েছে: মাহলঘা মল্লা, আমির হুশাং, হুসাইনালি, মেহরাঙ্গিজ, খুসরো ও তৈমুর। তৈমুর ১১ মাস বয়সে মারা যান। পরিবারটি তীর্থযাত্রায় ভ্রমণের সময় মহলঘা একটি কারওয়ানসরাইয়ে জন্মগ্রহণ করেন।   কর্মজীবন  তিনি শিক্ষার পাশাপাশি নারী বিষয় নিয়ে সংবাদপত্রের জন্য প্রবন্ধ লিখতে শুরু করেন। তার একটি উল্লেখযোগ্য নিবন্ধ শাফাক-ই-সোর্খ পত্রিকার জন্য লেখা হয়েছিল।  এতে তিনি একজন বেনামী লেখকের দ্বারা প্রকাশিত মহিলাদের উপর আক্রমণের প্রতিবাদ করেছিলেন, তার লেখায় শেষ কিছু বাক্য এমন ছিল: "নারীদের পড়াশোনা এবং পুরুষদের সাথে কাজ করতে দিন, তাহলে আপনি দেখতে পাবেন যে মহিলারা পুরুষদের চেয়ে কম নয়"। তিনি সারা জীবন শিক্ষকতা করেন এবং মেয়েদের বিদ্যালয়ের পরিচালক ছিলেন।  তিনি তার নিজের পোশাকও নকশা করেছিলেন। ১৯৩০ -এর দশকে, যখন অনেক মহিলা মুখের বোরখা পরা বন্ধ করতে শুরু করেছিলেন, সেই সময়ে চাদর পরিধান জনপ্রিয় ছিল। তিনি সেদিকাহ দৌলতাবাদীর পাশাপাশি ফ্যাশনে পরিবর্তন আনার পক্ষে ছিলেন, এবং তিনি এমন পোশাকের নকশা করেছিলেন যেখানে শরীরের বাহুগুলি আরও অবাধে চলাচল করতে পারে। তিনি ১৯৩০ সালে একটি খোলা চিঠিতে আলোচনা করেছিলেন যে কীভাবে তরুণ মহিলাদের (সাত বা আট বছর বয়সী) চাদর পরতে বাধ্য করা হয়। তিনি ১৯৩৬ সালে সরকারকে নারীদের উন্মোচন সমর্থন করেছিলেন; কাশফ-ই হিজাব।  তথ্যসূত্র  বিষয়শ্রেণী:ইরানি নারী অধিকার কর্মী বিষয়শ্রেণী:তেহরানের ব্যক্তি বিষয়শ্রেণী:ইরানি নারীবাদী বিষয়শ্রেণী:১৯৮১-এ মৃত্যু বিষয়শ্রেণী:১৮৮৯-এ জন্ম বিষয়শ্রেণী:বেহেশত-ই-জহরায় সমাধি বিষয়শ্রেণী:পাহলভি রাজবংশের ব্যক্তি
ক্রম  পরিবর্তন  দল  পয়েন্ট   ক্রম  পরিবর্তন  দল  পয়েন্ট ১      ১৭৩৭ ১      ১৭৩৭ ২      ১৭৩৪ ২      ১৭৩৪ ৩      ১৬৭৬ ৩      ১৬৭৬ ৪   ১    ১৬৪৭ ৪   ১    ১৬৪৭ ৫   ১    ১৬২১ ৫   ১    ১৬২১ ৬   ১    ১৬১৩ ৬   ১    ১৬১৩ ৭   ১    ১৬০৭ ৭   ১    ১৬০৭ ৮      ১৬০৪ সর্বশেষ হালনাগাদ: ৭ ফেব্রুয়ারি ২০১৯ (সম্পূর্ণ র‍্যাংকিং)
শ্বেতা চেঙ্গাপ্পা জন্ম গারভালে, সোমওয়ারপেট, কোডাগু, কর্ণাটক, ভারত জাতীয়তা ভারতীয় পেশা অভিনেত্রী বছর সক্রিয় ২০০৩–বর্তমান টেলিভিশন কাদম্বরী, অরুন্দতী, জোড়ি নং ওয়ান, সুপার কুইন, ছোট চ্যাম্পিয়ন শ্বেতা চেঙ্গাপ্পা একজন কন্নড় টেলিভিশন অভিনেত্রী যিনি বিভিন্ন টেলি-ধারাবাহিক এবং চলচ্চিত্রে অভিনয় করেছেন।[ তথ্যসূত্র প্রয়োজন ] তিনি বিশেষভাবে "মাজা টকিজ"-এ রানির চরিত্রে অভিনয়ের জন্য পরিচিত।   কর্মজীবন  ২০০৩-২০০৫ সালে, তিনি এস. নারায়ণ পরিচালিত উদয় টিভির "সুমতি" ধারাবাহিকের মাধ্যমে তার অভিনয় জীবন শুরু করেন । ২০০৬ সালে, তিনি বালাজি টেলিফিল্মস প্রযোজিত এবং উদয় টিভিতে প্রচারিত "কাদম্বরী" ধারাবাহিকে অভিনয়ের মাধ্যমে ব্যাপক জনপ্রিয়তা অর্জন করেন। এরপর, তিনি "সুকন্যা" (২০০৮) এবং "অরুন্ধতী" (২০১০) ধারাবাহিকে প্রধান চরিত্রে অভিনয় করেন, যা তাকে কন্নড় টেলিভিশনে আরও জনপ্রিয় করে তোলে।  শ্বেতা শুধু অভিনয় নয়, উপস্থাপনাতেও দক্ষ। তিনি জি কন্নড়ের "ইয়ারিগুন্টু ইয়ারিগিল্লা" অনুষ্ঠানের সঞ্চালনার দায়িত্ব পালম করেছিলেন। এই অনুষ্ঠানটি নারীত্ব উদযাপনের ওপর ভিত্তি করে নির্মিত হয়েছিল। এছাড়াও, তিনি "কুনিয়োনু বারা" এবং "ডান্স ড্যান্স জুনিয়র্স" নামে শিশুদের নৃত্য প্রতিযোগিতা শো উপস্থাপনা করেছেন।  টেলিভিশনের পাশাপাশি, শ্বেতা কন্নড় চলচ্চিত্রেও অভিনয় করেছেন। তিনি দর্শন থুগুদীপের সাথে "থাঙ্গিগাগি" এবং বিষ্ণুবর্ধনের সাথে "বর্ষা" চলচ্চিত্রে কাজ করেছেন।  শ্বেতা কিচ্চা সুদীপ দ্বারা উপস্থাপিত  বিগ বস কন্নড় সিজন ২-এ অংশগ্রহণ করেছিলেন এবং চতুর্থ স্থান অধিকার করেছিলেন। এছাড়া, তিনি গণেশের উপস্থাপনায় "সুপার মিনিট"-  নামক অনুষ্ঠানের নির্নায়ক পর্বে নিকিতা ঠুকরাল, দীপিকা কামাইয়া, নীতু, অনুশ্রী, কায়ভা, অনুমাপা এবং নরেন্দ্র বাবু শর্মার সাথে অংশগ্রহণ করেছিলেন। তিনি বর্তমানে কন্নড় টেলিভিশনের হাস্যরসাত্মক অনুষ্ঠানমাজা টকিজে  রানির চরিত্রে অভিনয় করছেন। এই অনুষ্ঠানে তিনি সৃজন লোকেশের সাথে কাজ করছেন।   পুরস্কার  শ্বেতা জি কন্নড় চয়ানেলের কুতুম্বা পুরস্কার অনুষ্ঠানে দুবার সেরা অ্যাঙ্কর পুরস্কার জিতেছেন । এছাড়াও, ২০১৩ সালে, তিনি "অরুন্ধতী" চলচ্চিত্রে অভিনয়ের জন্য কর্ণাটক সরকারের পক্ষ থেকে সেরা অভিনেত্রী পুরস্কারে ভূষিত হন।   চলচ্চিত্র তালিকা    চলচ্চিত্র  বছর চলচ্চিত্র ভূমিকা মন্তব্য ২০০৫ বর্ষা গায়ত্রী ২০০৬ থাঙ্গিগাগি গৌরি ২০২২ বেধ পারি    টেলিভিশন  বছরশিরোনামভূমিকাচ্যানেলমন্তব্য২০০৩সুমতিসুমতিউদয় টিভি২০০৪কাদম্বরীকাদম্বরীউদয় টিভি২০০৮সুকন্যাসুকন্যাইটিভি কন্নড়২০১০অরুন্ধতীঅরুন্ধতীইটিভি কন্নড়২০১১সৌন্দর্যসৌন্দর্যডিডি চন্দনা২০১২ইয়ারিগুন্টু ইয়ারিগিল্লাউপস্থাপকজি কন্নড়২০১৩কুনিয়োনু বারাউপস্থাপকজি কন্নড়২০১৪বিগ বস সিজন ২প্রতিযোগীস্টার সুবর্ণা২০১৫সুপার মিনিটপ্রতিযোগীইটিভি কন্নড়২০১৫মাজা টকিজরানিকালারস কন্নড়২০১৬ড্যান্সিং স্টারনিজেকালারস কন্নড়২০১৭ডান্স ডান্স জুনিয়র্সউপস্থাপকস্টার সুবর্ণা২০২২জোড়ি নং. ১ (সিজন ১)উপস্থাপকজি কন্নড়২০২২-২০২৩সুপার কুইনউপস্থাপকজি কন্নড়কুরি প্রতাপের সাথে উপস্থাপনা করেছেন২০২৩-বর্তমানছোটা চ্যাম্পিয়নউপস্থাপকজি কন্নড়কুরি প্রতাপের সাথে উপস্থাপনা করেছেন২০২৩-বর্তমানজোড়ি নং. ১ (সিজন ২)উপস্থাপকজি কন্নড়কুরি প্রতাপের সাথে উপস্থাপনা করেছেন   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:কন্নড় টেলিভিশন অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:কোড়গু জেলার ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:বেঙ্গালুরুর অভিনেত্রী বিষয়শ্রেণী:জীবিত ব্যক্তি
বাট্টাজোর ইউনিয়ন বাংলাদেশের ময়মনসিংহ বিভাগের জামালপুর জেলার বকশীগঞ্জ উপজেলার অন্তর্গত একটি ইউনিয়ন।   অবস্থান ও সীমানা  বাট্টাজোড় ইউনিয়নটি লম্বালম্বি ভাবে অবস্থিত, বাট্টাজোড় ইউনিয়নের উত্তর পাশে ধানুয়া কামালপুর ইউনিয়ন, এবং দক্ষিণ পাশে বকশীগঞ্জ ইউনিয়ন, এবং পূর্ব পাশে শেরপুর জেলার শ্রীবরদী উপজেলার কাকিলাকুড়া ইউনিয়ন ও পশ্চিম পাশে বগারচর ইউনিয়ন অবস্থিত।  ইতিহাস    প্রশাসনিক এলাকা  বাট্টাজোড় ইউনিয়নে ৩টি মৌজা ও ২৭টি গ্রাম আছে। সম্পূর্ণ ইউনিয়নের প্রশাসনিক কার্যক্রম বকশীগঞ্জ থানার আওতাধীন।   আয়তন ও জনসংখ্যা  বাট্টাজোড় ইউনিয়নের আয়তন ৯.৫৩ বর্গমাইল। এই ইউনিয়নের মোট জনসংখ্যা ২৮৩৫১ জন।  শিক্ষা  শিক্ষার হার :  শিক্ষা প্রতিষ্ঠান বগারচর ইউনিয়নে ১৫টি শিক্ষা প্রতিষ্ঠান আছে।   দর্শনীয় স্থান  বাবা খাজার রুহানী পাক দরবার শরীফ,আজমীরগঞ্জ।   উল্লেখযোগ্য ব্যক্তিত্ব  ১. বীর মুক্তিযোদ্ধা জহুরুল হক মুন্সী বীর প্রতীক (বার)২.   জনপ্রতিনিধি  বর্তমান চেয়ারম্যান৩.মোখলেছুর রহমান জুয়েল তালুকদার +চেয়ারম্যানগণের তালিকাক্রমিকনামমেয়াদ০১০২০৩০৪০৫মোখলেছুর রহমান২০০৩-২০১১০৬মোজাম্মেল হক তালুকদার২০১১-২০২১০৭মোখলেছুর রহমান জুয়েল তালুকদার২০২১-বর্তমান   আরও দেখুন    ময়মনসিংহ বিভাগ  জামালপুর জেলা   তথ্যসূত্র   বিষয়শ্রেণী:বকশীগঞ্জ উপজেলার ইউনিয়ন
লিটল আন্দামান দ্বীপ (ওঙ্গে: গৌবোলম্বে)  ৭০০ বর্গ কিলোমিটার আয়তন নিয়ে ভারতের আন্দামান দ্বীপপুঞ্জের চতুর্থ বৃহত্তম দ্বীপ এবং দ্বীপপুঞ্জের দক্ষিণ প্রান্তে অবস্থিত। এটি দক্ষিণ আন্দামান প্রশাসনিক জেলা, আন্দামান এবং ভারতীয় কেন্দ্রশাসিত অঞ্চল নিকোবর দ্বীপপুঞ্জের অন্তর্গত। এই দ্বীপটি আন্দামান ও নিকোবর দ্বীপপুঞ্জের রাজধানী পোর্ট ব্লেয়ার থেকে ৮৮ কিলোমিটার (৫৫ মাইল) দক্ষিণে অবস্থিত এবং এটিই এই দ্বীপের নিকটতম বিমানবন্দর, যেখানে কোলকাতা এবং চেন্নাইয়ের নিয়মিত বিমানের ব্যবস্থা রয়েছে।  ভূগোল  দ্বীপটি লিটল আন্দামান দ্বীপুঞ্জের অন্তর্গত  এবং ডানকান প্যাসেজ দ্বারা গ্রেট আন্দামানের রুটল্যান্ড আর্কিপ্লেগো থেকে পৃথক হয়েছে। লিটল আন্দামান দ্বীপপুঞ্জ গ্রেট আন্দামান দ্বীপপুঞ্জের সমকক্ষ। নিচু দ্বীপে বিস্তৃত বৃষ্টিঅরণ্য এবং বেশ কয়েকটি বিরল প্রজাতির সামুদ্রিক কচ্ছপ রয়েছে। লিটল আন্দামান দ্বীপটিতে সাদা বালুকাময় সৈকত এবং জলপ্রপাত দেখা যায়। লিটল আন্দামান বাতিঘর (এ.কে.এ রিচার্ডসনের বাতিঘর) হাট বে বন্দর থেকে ১৪ কিলোমিটার দক্ষিণে অবস্থিত এবং লিটল আন্দামান দ্বীপের দক্ষিণে অবস্থিত।  প্রশাসন  রাজনৈতিকভাবে, লিটল আন্দামান দ্বীপটি লিটল আন্দামান তহসিলের অংশ।    জনসংখ্যার উপাত্ত  এই দ্বীপে ওঙ্গে আদিবাসী উপজাতির আবাস রয়েছে, যারা এই দ্বীপটিকে ইগু বেলং নামে অভিহিত করে এবং ১৯৫৭ সাল থেকে এটি একটি উপজাতির সংরক্ষণাগার। বাঙালি এবং অন্যান্য স্থানের বাসিন্দারা এখানে বাস করেন। ২০১১ সালের আদমশুমারি অনুসারে, এই দ্বীপের জনসংখ্যা হল  ১৮,৮২৩ জন, যারা  ১৮ টি গ্রামে ছড়িয়েছে ৪,০৯৩ পরিবারে বসবাস করেন। কুয়াতে-টু-কায়েজের প্রধান গ্রাম হাট বেতে অবস্থিত। পরিবহন  হাট বে একটি গভীর জলের বন্দর, যা প্রবাল প্রাচীরের একটি ফাঁকে অবস্থিত। দ্বীপের পূর্ব উপকূল অবস্থিত এই বন্দর লিটল আন্দামান দ্বীপের প্রবেশ বিন্দু। প্রতিদিনের নৌপরিষেবাগুলি হাট বে জেটি থেকে দশ ঘণ্টা জলযানে যাত্রা করে পোর্ট ব্লেয়ারের সাথে সংযুক্ত করে। অতিরিক্তভাবে, পবন হান্স লিমিটেডের একটি হেলিকপ্টার পরিষেবা রয়েছে এবং পোর্ট ব্লেয়ার ও হাট বে এর মধ্যে একটি সমুদ্র বিমান সংযোগ উপলব্ধ রয়েছে। হেলিকপ্টার বা সমুদ্রের বিমানে উড়ানের সময়টি প্রায় 40 মিনিটের মতো।  ভ্রমণব্যবস্থা  লিটল আন্দামানে ক্রিকিং, নৌকা বাইচ, হাতির সাফারি, হাতির কাঠ কাটার কাজ ও বাচ্চা হাতির প্রশিক্ষণ দর্শনের ব্যবস্থা রয়েছে। হাট বে জেটি থেকে ১৪কিলোমিটার দূরের বাটলার বে প্রবাল দেখা, সার্ফিং এবং অন্যান্য সামুদ্রিক ক্রিয়াকলাপের কারণে পর্যটকদের মধ্যে জনপ্রিয় একটি সৈকত। সমুদ্র উপকূলে দর্শনীয় স্থানে  নারকেল গাছের আবাদ রয়েছে। নেতাজি নগর সৈকত হাট বে জেটি থেকে ১১ কিলোমিটার দূরে অবস্থিত।guide  তথ্যসূত্র  বহিঃসংযোগ  বিষয়শ্রেণী:আন্দামান ও নিকোবর দ্বীপপুঞ্জের দ্বীপ